《愁春未醒 寄寿王闺媛玉映》
清代·董元恺

山阴钟秀，玉润冰清。想吟红留箧，廿年坛坫女长城。

几首新诗，两字浮名误半生。如今长愿，书开万卷，花祝千龄。

昔年楼上，满湖春水，依旧盈盈。忽惊心、雨丝风絮，此恨曾经。

堆案楞伽，消尽徐娘老去情。遥怜一样青衫，憔悴红粉飘零。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。